Scuderia Toro Rosso xe el nom de na scuderia tajana de Formula 1, e la xe le erede de la Minardi, dopo l'acquisto efetuà da parte de l'asienda austriega Red Bull. La ga esordìo inte el stagione 2006. El manager de la squadra el xe l'austriego Franz Tost; i piloi 2007 i xe stai Vitantonio Liuzzi e Sebastian Vettel, de zà colaudatori de la Red Bull Racing. Le veture i le monta motori Ferrari V8. Inte el 9 de febraro 2006, xe trapelà la notisia che el 50% dele asion dela Scuderia Toro Rosso i xe stae comperae da l'ex piloa austriego Gerhard Berger, amigo de lunga data del cao dela Red Bull Dietrich Mateschitz. Inte el ano de esordio el ghe riussì subito de catar on punto iridà, grasie al'otavo posto de Vitantonio Liuzzi inte el G. P. dei Stai Unii ad Indianapolis. Inte ła stagion 2007 la Toro Rosso la ga montà motori Ferrari, e la ga catà punti iridai inte el Gran Premio de Cina co on splendido quarto posto de Sebastian Vettel ed on altretanto otimo sesto posto de Vitantonio Liuzzi, el qual ga dà vita ad on spetaolar duelo inte i ultimi 15 giri de gara co la BMW de Nick Heidfeld, par otegnar la sesta posision. En virtu de 'sti punti i xe arivai setimi inte ła clasifega costutori.